Όσοι φοιτητές επιθυμούν να πραγματοποιήσουν την πτυχιακή τους εργασία, καλούνται να συμπληρώσουν ορθά και να υπογράψουν την επισυναπτόμενη αίτηση και να την αποστείλουν ηλεκτρονικά μέχρι την 15/3/2021 στο e-mail ps-civil@uth.gr. Δεν θα υπάρξει παράταση στην υποβολή της αίτησης.

Η ανάληψη πτυχιακής θα πραγματοποιείται αποκλειστικά με αυτόν τον τρόπο. Δεν χρειάζεται οι φοιτητές να στέλνουν e-mail στους διδάσκοντες.

Όσοι φοιτητές έχουν ήδη υποβάλλει αίτηση ανάληψης πτυχιακής εργασίας στην Γραμματεία ΔΕΝ χρειάζεται να συμπληρώσουν την συγκεκριμένη αίτηση.

Η επιλογή των φοιτητών που θα πραγματοποιήσουν πτυχιακές εργασίες, θα γίνουν σύμφωνα με τα εξής κριτήρια:

1. Διαθεσιμότητα και φόρτος εργασίας επιβλέποντος καθηγητή (σύμφωνα με την αίτηση των φοιτητών).
2. Εξάμηνο φοίτησης.

Στην περίπτωση που ο διδάσκων που αναγράφεται στην αίτηση του κάθε φοιτητή έχει συμπληρώσει τον αριθμό των εργασιών που μπορεί να επιβλέψει, θα ενημερώνεται ο δεύτερος και στη συνέχεια ο τρίτος (σύμφωνα με τα μαθήματα που δηλώνονται στην αίτηση του φοιτητή).

Μετά το πέρας της διαδικασίας υποβολής αιτήσεων, θα αναρτηθεί ο πίνακας με τις αναθέσεις των πτυχιακών, οπότε τότε θα μπορέσετε να επικοινωνήσετε με τον αρμόδιο καθηγητή για τον καθορισμό του θέματος της πτυχιακής σας εργασίας.